open-index/open-wikipedia-markdown huggingface dataset:
ஆரு (பண்டைய எகிப்திய தொன்மவியல்)

**ஆரு** (**Aaru**) பண்டைய எகிப்திய தொன்மவியலில் இதனை **நாணல் புலம்** என்றும் அழைக்கப்படுகிறது. வாழ்வு, இறப்பு, மறுவாழ்வு மற்றும் பாதாளம் ஆகியவற்றுக்கு காரணமான எகிப்தியக் கடவுளான ஓசிரைஸ் ஆட்சி செய்யும் பரலோக சொர்க்கமாகும். இது நைல் நதி வடிநிலக் கடவுளான *கா* (ஆன்மாவின் ஒரு பகுதி) என விவரிக்கப்பட்டுள்ளது. பண்டைய எகிப்தியர்கள் ஆன்மா இதயத்தில் வாழ்கிறது என்று நம்பினர். எனவே, மரணத்தின் போது, இதயத்தை மட்டும் எடைபோடும் வழக்கம் ஏற்பட்டது. இறப்பிறகுப் பின் ஆன்மாக்கள் நாணல் வயல்களுக்கு நடுவில் அபாயகரமான பயணத்தைத் தொடங்குகிறது. இறப்பிறகுப் பின் ஆன்மாக்கள் ஆரு எனுமிடத்தில் என்றென்றும் மகிழ்ச்சியுடன் இருப்பார்கள். 

தகுதியுள்ள ஆன்மாக்கள் ஆருவை அடைவதற்கு முன் ஒரு நீண்ட பயணத்தை மேற்கொண்டு பல ஆபத்துக்களை எதிர்கொள்கின்றன. இறந்தவர்களின் ஆன்மாக்கள் தொடர்ச்சியான வாயில்கள் வழியாக உள்ளே நுழைகிறது. வாயில்களின் சரியான எண்ணிக்கை ஆதாரங்களைப் பொறுத்து மாறுபடும்; ஆன்மாக்கள் ஆயுதம் ஏந்திய தீய பேய்களால் பாதுகாக்கப்படுவதாக விவரிக்கப்படுகிறது. ஆரு பொதுவாக சூரியன் உதிக்கும் கிழக்கில் உள்ளதாக கருதப்படுகிறது. பூமிக்குரிய நைல் நதி டெல்டாவின் எல்லையற்ற நாணல் வயல்கள் என விவரிக்கப்படுகிறது. நைல் நதியின் இந்த வடிநிலத்தீன் சிறந்த வேட்டை மற்றும் விவசாய நிலம், இங்குள்ள ஆன்மாக்கள் நித்தியமாக வாழ அனுமதிக்கிறது. இன்னும் துல்லியமாக சொல்வதாயின் ஆரு, நாணல் வயல்களில் மூடப்பட்டிருக்கும் தீவுகளின் வரிசையாகக் கருதப்பட்டது. இந்த ஆரு எனும் நாணல் வயல், ஓசிரைஸ் கடவுள் வசித்த பகுதி "பிரசாதங்களின் புலம்" என்று அழைக்கப்படுகிறது, 
## இதனையும் காண்க
* பண்டைய எகிப்தியர்களின் இறுதிச் சடங்கு நூல்கள்
* எகிப்திய மம்மியின் வாய் திறப்புச் சடங்கு
* கல் வண்டு
* உசாப்தி
* அன்கு
* சென் மோதிரம்
* நார்மெர் கற்பலகை
* இறந்தோர் நூல்
* நுழைவாயில்களின் நூல்
## மேற்கோள்கள்

### ஊசாத்துணை
*
*Jobes, Gertrude. *Dictionary of Mythology, Folklore, and Stymbols*, Part 1. New York:The Scarecrow Press, 1962.

## வெளி இணைப்புகள்
* Was Aaru considered part of the Duat (underworld) in ancient Egypt?
*Egyptian Field of Reeds (Aaru) and Christian Heaven

பகுப்பு:எகிப்திய நாகரிகம்
பகுப்பு:பண்டைய எகிப்து
பகுப்பு:எகிப்திய தொன்மவியல்
அனு வர்தன்

**அனு வர்தன்** (*Anu Vardhan*) ஓர் இந்திய ஆடை வடிவமைப்பாளரும் தொழில்முனைவோரும் ஆவார். அறிந்தும் அறியாமலும் (2005),பட்டியல் (2006) பில்லா (2007) போன்ற பெரும் வெற்றி பெற்ற படங்களை இயக்கிய இயக்குநர் விஷ்ணுவர்த்தன் இவரது கண்வராவார். இவர்கள் திருமணத்துக்குப் பிறகு பல படங்களில் இணைந்து பணியாற்றுகின்றனர். தனது கணவர் படங்களில் இவர் முன்னணி நடிகர், நடிகைகளுக்கு ஆடை வடிவைப்பாளாராக இருக்கிறார். இவர், நடிகர் ரசினிகாந்து நடித்த கபாலி, கபாலி போன்ற படங்களில் ஆடை வடிமைப்பாளராக இருந்தார்.

## தொழில்
சென்னை, இலயோலா கல்லூரியின் காட்சி தொடர்பாடல் பட்டதாரியான இவர் சிறந்த ஆடை வடிவமைப்பிற்கான மாநில விருது உட்பட பல விருதுகளைப் பெற்றவர். தனது குடும்ப நண்பர் சந்தோஷ் சிவனின் இயக்கத்தில் வெளிவந்த தி டெரரிஸ்ட் (1997) என்ற திரைப்படத்தின் மூலம் அனு வர்தன் திரையுலகில் முதலில் ஈடுபட்டார். இதில் இவர் ஆடை வடிவமைப்பு, திரைக்கதை உரையாடல் ஆகியவற்றிலும் பங்கு கொண்டிருந்தார். மேலும்,  ஆயிஷா தர்கர் என்ற படத்தின் முன்னணி கதாபாத்திரத்தின் நண்பராக படத்தில் தோன்றினார்.  அசோகா (2001) என்ற திரைப்படத்தில் முதன்மை ஆடை வடிவமைப்பாளராக மீண்டும் சிவனுடன் பணிபுரிந்தார். வரலாற்று காலம் குறித்த விரிவான ஆராய்ச்சிக்குப் பிறகு, இவர் 3ஆம் நூற்றாண்டு கால ஆடைகளை முன்னணி நடிகர்களான சாருக் கான் , கரீனா கபூர் ஆகியோருக்கான ஆடைகளைத் தயாரிக்க உதவினார். இயக்குநர்களான விஷ்ணுவர்தன், சிவா ஆகியோரது இயக்கத்தில் அவர்களுடன் ஒருங்கிணைந்து நடிகர் அஜித்குமாருடன் விரிவாக பணியாற்றியுள்ளார்.

2016 ஆம் ஆண்டில், அனு வர்தன் கபாலியில் (2016) பணியாற்றினார், இவர் ரஜினிகாந்தை உயர்குடும்ப உடைகள் அணிந்த ஒருவராகவும் 1980களில் தோற்றமளிக்கும் தொழிலாளியாகவும் இரண்டு வெவ்வேறு தோற்றங்களில் வடிவமைத்தார். இத்திரைப்படம் மூலம் பெரும் பாராட்டுதல்களையும் ஏராளமான விருதுகளையும் பெற்றார். படத்தின் வெற்றி இயக்குநர் பா. ரஞ்சித் இரசினிகாந்துடனான தனது அடுத்த படமான காலாவில் (2018) இவரை ஒப்பந்தம் செய்ய தூண்டியது. இந்த படத்தில், அனு முதன்மையாக ஒரு கருப்பு கருப்பொருளுடன் குர்தாக்கள் மற்றும் லுங்கிகள் அணிந்து நடிகர்களை நடிக்க வைத்தார்.

அனு தனது வேலையில் கைத்தறி தயாரிப்புகளை தவறாமல் பயன்படுத்துகிறார். குறிப்பாக விசுவாசம் (2019) படத்தில் நயன்தாராவுக்காக பட்டு-பருத்தி புடவைகளை வடிவமைத்தார். இவரது பாணியின் புகழ் இதேபோன்ற தயாரிப்புகளுக்கான தேவையைத் தூண்டியது. பிகில் (2019), தர்பார் (2020) ஆகிய படங்களில் நயன்தாராவுக்கு ஒத்த பொருட்களைக் கொண்ட ஆடைகளை இவர் தொடர்ந்து வடிவமைத்தார்.

## தயாரிப்பு நிறுவனம்
இவரும் இவரது கண்வர் விஷ்ணுவர்தனும் சேர்ந்து "விஷ்ணு வர்தன் பிலிம்ஸ்" என்ற திரைப்படத் தயாரிப்பு நிறுவனத்தைத் தொடங்கினர். இந்நிறுவனம் மூலம் *பிங்கர்டிரிப்* என்ற ஒரு வலைத் தொடரை தயாரித்தனர். இதில் அக்சரா ஹாசன், அஸ்வின் ககுமனு, சுனைனா, காயத்ரி ஆகியோர் முக்கிய வேடத்தில் நடித்திருந்தனர். இப்படம் ஜீ5இல் நேரடியாக ஒளிபரப்பப்பட்டது. இது சமூக வலை தளங்களை பயன்படுத்துவோர் எதிகொள்ளும் பிரச்சனைகளை பேசியது.

## தனிப்பட்ட வாழ்க்கை
அனு வர்தன் மூத்த தமிழ் நடிகர் என். எஸ். கிருஷ்ணனின் பேத்தி ஆவார். திரைப்பட இயக்குநர் விஷ்ணுவர்தன் இவரது கணவராவார். இவர்கள் சென்னை இலயோலா கல்லூரியில் சந்தித்து திருமணம் செய்து கொண்டனர். சந்தோஷ் சிவனின் "தி டெரரிஸ்ட்" (1997)படத்திலும் இணைந்து பணியாற்றினார்கள்.

## மேற்கோள்கள்

## வெளி இணைப்புகள்
*

பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:வாழும் மக்கள்
தருமராஜ் டி

தருமராஜ் டி (ஆங்கில மொழி: Dharmaraj T),  நாட்டுப்புறவியல் மற்றும் தமிழ் பௌத்தம் சார்ந்து இயங்கும் ஒரு தமிழ் ஆராய்ச்சியாளர் மற்றும் எழுத்தாளர் ஆவார். நாட்டுப்புறவியல், தமிழ் பௌத்தம், அயோத்திதாசரியம், நாட்டார் வழக்கியல் உள்ளிட்ட துறைகளில் இருபத்தைந்து ஆண்டுகளுக்கும் மேலாகத் தொடர்ந்து இயங்கி வருபவர். இவர் மதுரை காமராசர் பல்கலைக்கழகத்தின் நாட்டுப்புறவியல் மற்றும் பண்பாட்டு ஆய்வுகள் துறையின் பேராசிரியர் மற்றும் தலைவர் ஆவார்.  ஜெர்மனியிலுள்ள கோட்டிங்கன் பல்கலைக்கழகத்திலும், டியூபிங்கன் பல்கலைக்கழகத்திலும் வருகைதரு பேராசிரியராகப் பணியாற்றியவர். இவர் எழுதிய 'அயோத்திதாசர்: பார்ப்பனர் முதல் பறையர் வரை' நூல் தமிழ்ச் சமூகத்தில் பல விவாதங்களை ஏற்படுத்தியது. 
ஜல்லிக்கட்டு (கிளர்ச்சி எனும் சூழ்ச்சி) சமூக தளத்தில் 2017ல் நடைபெற்ற ஜல்லிகட்டு போராட்டத்தைப்பற்றிய குறுக்குவெட்டுப்பார்வை தத்துவம் சார்ந்த புரிதலுடன் பதிவு செய்யப்பட்டிருக்கின்றது. 

### கல்வி
இவர் புனித சேவியர் கல்லூரியில் நாட்டுப்புறவியல் துறையில் 1990ஆம் ஆண்டு முதுகலை பட்டம் பெற்றார். ஜே. என். யூ. பல்கலைக்கழகத்தில் நாட்டுப்புறவியல் துறையில் 1997ஆம் ஆண்டு முனைவர் பட்டம் பெற்றார்.

### எழுதிய நூல்கள்

* ஜல்லிக்கட்டு (கிளர்ச்சி எனும் சூழ்ச்சி)
* அயோத்திதாசர்: பார்ப்பனர் முதல் பறையர் வரை 
* தமிழ் நாட்டுப்புறவியல் 
* நான் ஏன் தலித்தும் அல்ல? 
* இளையராஜா ஏன் முதல்வர் வேட்பாளர் இல்லை? 
* உள்ளூர் வரலாறுகள் 
* கலகக்காரர்களும் எதிர்க் கதையாடல்களும் 
* கபாலி: திரைக்கதையும் திரைக்கு வெளியே கதையும்

## மேற்கோள்கள்

பகுப்பு:தமிழக எழுத்தாளர்கள்
இரண்டாம் கிளியோபாட்ரா

**இரண்டாம் கிளியோபாட்ரா** (**Cleopatra II** (பண்டைய கிரேக்கம்: Κλεοπάτρα;பிறப்பு:கிமு 185  &ndash;இறப்பு:கிமு 116/115) பண்டைய எகிப்தை ஆண்ட தாலமி வம்ச பார்வோன் ஐந்தாம் தாலமி - இராணி முதலாம் கிளியோபாட்ராவுக்கும் பிறந்தவர். இவரது சகோதரர்கள்/கணவர்கள் ஆறாம் தாலமி மற்றும் எட்டாம் தாலமி ஆவார். இவரது குழந்தைகள் ஏழாம் தாலமி மற்றும் மூன்றாம் கிளியோபாட்ரா ஆவார்.

இவர் தனது முதல் கணவர்களும்,  சகோதரர்களுமான ஆறாம் தாலமி மற்றும் எட்டாம் தாலமியுடன் இணைந்து, கிமு 164 முதல் கிமு 116 வரை எகிப்தின் இணை ஆட்சியாளராக வரை இருந்தார்.
## ஆட்சிக் காலம்
### முதல் இணை ஆட்சி (கிமு 175-131)
கிமு 176 இல் அவளது தாயான முதலாம் கிளியோபாட்ராவின் மரணத்தைத் தொடர்ந்து, இரண்டாம் கிளியோபாட்ரா, தனது முத்த சகோதரர் ஆறாம் தாலமியை மணந்தார். கிமு 170 முதல் கிமு 164 முடிய இரண்டாம் கிளியோபாட்ரா மற்றும் அவரது தம்பி எட்டாம் தாலமி எகிப்தின் இணை ஆட்சியாளர்களாக விளங்கினர். கிமு 145 இல் ஆறாம் தாலமி இறந்தார். ஆறாம் தாலமிக்கும், இரண்டாம் கிளியோபாட்ராவுக்கும் பிறந்த மகன் ஏழாம் தாலமியை, எட்டாம் தாலமி கொன்று எகிப்தின் அரியணை ஏறினார்.   இரண்டாம் கிளியோபாட்ரா தனது தம்பி எட்டாம் தாலமியை மணந்தார். கிமு 142 - 139க்கும்  இடையில் எட்டாம் தாலமி, இரண்டாம் கிளியோபாட்ராவின் இளைய மகளான மூன்றாம் கிளியோபாட்ராவை மணந்தார்.

### தனி ஆட்சி (கிமு 131-127)
இரண்டாம் கிளியோபாட்ரா கிமு 131-இல் எட்டாம் தாலமிக்கு எதிராக உள்நாட்டுக் கிளர்ச்சியை நடத்தி, எட்டாம் தாலமி மற்றும் மூன்றாம் கிளியோபாட்ராவை எகிப்திலிருந்து வெளியேற்றினார். கிளியோபாட்ரா கிமு 127 வரை எகிப்தை ஒரே ஆட்சியாளராக ஆட்சி செய்தார். அவர் ஒரு முறை சிரியாவுக்கு தப்பிச் செல்ல வேண்டிய கட்டாயம் ஏற்பட்டது, அங்கு அவர் தனது மகள் கிளியோபாட்ரா தியா மற்றும் அவரது மருமகன் டிமெட்ரியஸ் II நிக்கேட்டருடன் சேர்ந்தார்.

### மூன்றாவது ஆட்சி (கிமு 124–116)
இரண்டாம் கிளியோபாட்ரா மற்றும் எட்டாம் தாலமி ஆகியோரின் பொது நல்லிணக்கம் கிமு 124 இல் அறிவிக்கப்பட்டது. இதன் பிறகு அவர் தனது சகோதரர் மற்றும் மகளுடன் சேர்ந்து எகிப்தை ஆட்சி செய்தனர். கிமு 116-இல் எட்டாம் தாலமி இறந்தார். இரண்டாம் கிளியோபாட்ரா தனது இறுதி காலத்தில், மூன்றாம் கிளியோபாட்ராவின் மகன் ஒன்பதாம் தாலமியிடம் எகிப்தின் ஆட்சியை ஒப்படைத்து விட்டு அலெக்சாந்திரியாவில் தங்கி,  கிமு 116/115-இல் மறைந்தார்.

## இதனையும் காண்க
* பண்டைய எகிப்திய அரசிகள்

## மேற்கோள்கள்

|-

பகுப்பு:பண்டைய எகிப்து
பகுப்பு:தாலமி வம்சம்
பகுப்பு:எகிப்தின் வரலாறு
பகுப்பு:வரலாற்றில் பெண்கள்
பகுப்பு:பெண் பரோவாக்கள்
கேலிச்சித்திர வரைஞர்

**கேலிச்சித்திர வரைஞர்**, **வரைகதை கலைஞர்**, **ஏளன ஓவியம் வரைபவர்** அல்லது **வரைகதை ஓவியர்** (Cartoonist) என்பர் கேலிச் சித்திரம் மற்றும் வரைகதை போன்ற துறைகளில் வரைவதில் நிபுணத்துவம் பெற்ற ஒரு காட்சி கலைஞர் ஆவார். இவர்கள் தயாரிப்பின் ஒரு பகுதியாக கேலிச் சித்திர வேலையில் அனைத்து அம்சங்களையும் கையாளும் கலைஞர்காளாக மட்டுமே பங்களிப்பவர்கள். 

கேலிச்சித்திர கலைஞர்கள் நூல், வரைகலை நாவல்கள், அரசியல் கேலிச்சித்திரங்கள், பயனர் வழிகாட்டி, சுவரொட்டி, சட்டை, புத்தகம், விளம்பரம், வாழ்த்து அட்டை, இதழ், நாளிதழ், நிகழ்ப்பட ஆட்ட அட்டைகள் போன்ற பல்வேறு துறை வடிவங்களில் வேலை செய்யலாம்.

## மேற்கோள்கள்

## வெளி இணைப்புகள்
*


பகுப்பு:வரைகதை உருவாக்கியவர்கள்
தானிப்பாடி, அரூர்

**தானிப்பாடி** (*Thanippadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பெரியபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரிலிருந்து 35 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்தக் கிராமத்தில் 93 குடும்பங்களும் 376 மக்களும் வசிக்கின்றனர். இதில் 184 ஆண்களும் 192 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அனன்யா பிர்லா

**அனன்யா பிர்லா** (*Ananya Birla*) (17 சூலை 1994) ஓர் இந்தியப் பாடகரும், பாடலாசிரியரும், தொழிலதிபரும் ஆவார்.

2016இல் இவரது முதல் தனிப்பாடலில் இருந்து, இவர் 350 மில்லியனுக்கும் அதிகமான ஒருங்கிணைந்த பார்வையாளர்களை அடைந்தார். இவர் *சீன் கிங்ஸ்டன்*, *அஃப்ரோஜாக்*, *மூட் மெலடிஸ்* உள்ளிட்ட கலைஞர்களுடன் இணைந்து பணியாற்றினார். இந்தியாவில் ஆங்கில ஒற்றையர் பாடலில் பிளாட்டினம் நிலையை அடைந்த முதல் இந்திய கலைஞராவார். இவரது ஐந்து பாடல்கள் ஒற்றை பிளாட்டினம் அல்லது இரட்டை பிளாட்டினம் நிலையை அடைந்துள்ளது.

2020 ஆம் ஆண்டில், லாஸ் ஏஞ்சலஸில் *மேவரிக் மேனேஜ்மென்ட்* நிறுவனத்தில் கையெழுத்திட்ட முதல் இந்தியர் ஆனார். "லெட் தெர் பீ லவ்" , "எவரிபடிஸ் லாஸ்ட்" போன்ற பாடல்களை வெளியிட்டு அமெரிக்க தேசிய முதல் 40 பாப் வானொலி நிகழ்ச்சியான *சிரியஸ் எக்ஸ்எம் ஹிட்ஸ்* இடம்பெற்ற முதல் இந்திய கலைஞரானார்.

இந்தியாவில் கிராமப்புறங்களில் உள்ள பெண்களுக்கு சிறுநிதிகளை வழங்கும் சுதந்த்ரா சிறுநிதி நிறுவனத்தின் நிறுவனராவார். இவர் இகை ஆசை, எம்பவர்   ஆகியவற்றின் நிறுவனரும் ஆவார் . அனன்யா தனது வேலை மற்றும் தொழில்முனைவிற்காக *இடி பனாக் டிரெண்ட்செட்டர்* 2016 இளம் வணிக நபருக்கான விருது உட்பட பல விருதுளைப் பெற்றுள்ளார்.  2018இன் GQs மிகவும் செல்வாக்குள்ள இந்தியர்கள் ஒருவராகப் பட்டியலிடப்பட்டார்.

2020 ஆம் ஆண்டில், இவர் மன ஆரோக்கியம், சமத்துவம், கல்வி, நிதி சேர்க்கை, காலநிலை மாற்றம் மற்றும் மனிதாபிமான நிவாரண முயற்சிகள் ஆகியவற்றை மேற்கொள்ளும் அனன்யா பிர்லா அறக்கட்டளையை ஆதரிக்கத் தொடங்கினார்.

இவர் இந்தியத் தொழில் அதிபரும், ஆதித்யா பிர்லா குழுமத்தின் தலைவருமான குமார் மங்கலம் பிர்லாவின் மகளாவார்.

## ஆரம்ப கால வாழ்க்கை
அனன்யா பிர்லா சிறு வயதிலேயே இசையில் ஆர்வம் கொண்டிருந்தார். தனது பதினோராவது வயதில் சந்தூர் இசைக் கருவியை வாசிக்கக் கற்றுக் கொண்டார்.  இவர்  ஆக்சுபோர்டு பல்கலைக்கழகத்தில் பொருளாதாரம் மற்றும் மேலாண்மையில் தனது இளங்கலை பட்டம் படித்தார். ஆனால் பட்டப்படிப்பை முடிக்காமல் படிப்பை கைவிட்டார்.

சமீபத்தில் இவர் ஏ. ஆர். ரகுமானுடன் இந்திய ஒலிம்பிக் அணிக்காக "இந்துஸ்தானி வழி" என்ற தலைப்பில் ஒரு மகிழ்ச்சியான பாடலை வெளியிட்டார்.

### வணிக வாழ்க்கை
அனன்யா தனது 17 வயதில் சுதந்திரா சிறுநிதி நிறுவனத்தை நிறுவினார். இந்த அமைப்பு கிராமப்புற இந்தியாவில் உள்ள பெண் தொழில்முனைவோருக்கு சிறிய கடன்களை வழங்குகிறது. இவரது தலைமையின் கீழ், சுதந்திரா சிறந்த தொடக்கத்திற்கான தங்க விருதை வென்றுள்ளது.

2016 ஆம் ஆண்டில், அனன்யா இகை ஆசையின் (Ikai Asai) நிறுவனராகவும் அதன் தலைமை நிர்வாக அதிகாரியாகவும் ஆனார். இது ஒரு சரக்கு அடிப்படையிலான உலகளாவிய சொகுசு இணைய-வணிகத் தளமாகும். அதே ஆண்டு, *[[போர்ப்ஸ்]]* இவரை 'ஆசியாவின் கவனிக்கத்தக்க பெண்களில்' ஒருவராக அறிவித்தது.

*குளோபல் சிட்டிசன்*, *அக்டோபர்ஃபெஸ்ட்*, *சன்பர்ன்*, போன்ர ஆசியாவின் மிகப்பெரிய மின்னணு இசை விழாவான ஆசியாவின் மிகப்பெரிய இசை நிகழ்ச்சிகளில் இவர் இசை நிகழ்ச்சிகளை நடத்தியுள்ளார். மேலும் *விஸ் கலீஃபா*வுடன் சுற்றுப்பயணமும் மேற்கொண்டார்.

## சொந்த வாழ்க்கை
அனன்யா இந்தியாவின் ஆறாவது பணக்காரரும் ஆதித்யா பிர்லா குழுமத்தின் தலைவருமான குமார் மங்கலம் பிர்லா-நீரஜா பிர்லா ஆகியோரின் மூத்த குழந்தையாவார்.

## மேற்கோள்கள்

## வெளி இணைப்புகள்
* Ananya Birla's official website 

பகுப்பு:வாழும் மக்கள்
பகுப்பு:1994 பிறப்புகள்
பகுப்பு:இசைக் கலைஞர்கள்
பகுப்பு:இந்தியப் பாடகிகள்
பகுப்பு:பிர்லா குடும்பம்
அனு சௌத்ரி

**அனு சௌத்ரி** (*Anu Choudhury*) (பிறப்பு 30 ஆகத்து 1979) ஓர் முன்னணி இந்திய நடிகையாவார். இவர் 65க்கும் மேற்பட்ட படங்களில் நடித்துள்ளார். *மா கோஜா பயானி என்ற* ஒடியா படம் இவரது முதல் அறிமுகமாகும்.

## ஆரம்ப கால வாழ்க்கை
அனு புவனேசுவரத்தில் ஒடியத் திரைப்பட ஆசிரியரான ரபி சௌத்ரி-சௌதாமினி சௌத்ரி ஆகியோருக்குப் பிறந்தார். இவரின் தந்தை ரபி சவுத்ரி திரைப்படங்களில் பணியாற்றும் ஒப்பனைக் கலைஞராகவும், படத் தொகுப்பாளரகவும் இருந்தார். எனவே அனு திரைப்பட பின்னணியில் இருந்து ஒரு பெண்ணாக திரையுலகை நன்கு அறிந்திருந்தார். புவனேசுவரத்தில் ரமா தேவி மகளிர் கல்லூரியில் மனையியலில் பட்டம் பெற்றார். ஒடிசா திரைப்படத் துறைக்கு வருவதற்கு முன்பு இவர் எப்போதும் ஒரு நடிகையாக இருக்க விரும்பினார். சிறு வயதிலேயே இவர் இரண்டு ஒடிசா திரைப்படங்களில் குழந்தை கலைஞராக நடித்தார். நடிகையாவதற்கு முன்பு இவர் தனது குழந்தை பருவத்தில் பல நடிகைகளுக்கு குரல் கொடுத்தார். புவனேசுவரில் உள்ள பிஜு பட்நாயக் கல்லூரியில் அறிவியல் பாடத்தில் தனது மேல்நிலைக் கல்வியை முடித்தார்.

## தொழில்

### ஒடியா திரைப்படத் துறையில் தொழில்
அனு ஒரு குழந்தைக் கலைஞராக ஒடிசா திரைப்படங்களில் தனது வாழ்க்கையைத் தொடங்கினார். இவர் *பது நிருபமா* , *மமதா மகே முலா* ஆகிய இரண்டு திரைப்படங்களில் குழந்தைக் கலைஞராக மிகச் சிறிய பாத்திரங்களில் நடித்திருந்தார். ஒரு முன்னணி  கதாநாயகியாக நடித்த இவரது வெளியாகி பெரும் வெற்றி பெற்றது. இவரது முதல் திரைப்படத்தில் பெரிய நட்சத்திரங்கள் இல்லை என்றாலும், இவரது முயற்சியால் இவர் அந்த காலத்தில் ரச்சநா பானர்ஜியுடன் ஒடிசா திரைப்படத்துறையில் போட்டியிட தகுதி பெற்றார். இவரது முதல் படத்திற்காக, சலாசித்ரா ஜகத் விருதில் சிறந்த நடிகைக்கான ஒடிசா மாநில திரைப்பட விருதைப் பெற்றார். அப்போதிருந்து, இவர் *பிஸ்வபிரகாஷ்*  உட்பட பல படங்களில் நடித்தார். *பிஸ்வபிரகாஷில்* இவர் சர்வதேச அளவில் புகழ்பெற்ற நடிகை நந்திதா தாஸுடன் நடித்திருந்தார். இது இந்திய சர்வதேச திரைப்பட விழாவின் ஒரு பகுதியாகும்.

### தெற்கு தொழிலில் தொழில்
அனு சவுத்ரி 2000 ஆம் ஆண்டில் சர்ச்சைக்குள்ளான  "சுபவேலா" என்ற தெலுங்குத் திரைப்படத்தின் மூலம் தனது வாழ்க்கையைத் தொடங்கினார். முதல் நாளில் படத்தின் பிரது கைப்பற்றப்பட்டது என்று ஒரு வதந்தி பரவியது., தெலுங்கு வெளியீட்டிற்கு அசாதாரணமாக ஒரே ஒரு திரையரங்கில் ஏன் வெளியிடப்பட்டது என்று அனைவரும் ஜூலியா ராபர்ட்ஸ் ஆகியோர் நடித்த  ரன்வே பிரைடு என்ற ஹாலிவுட் படத்தின் தழுவலாகும். ஹாலிவுட் பதிப்பு பாக்ஸ் ஆபிஸில் நல்ல வியாபாரம் செய்தது. ஆனால் இந்த டோலிவுட் பதிப்பு சந்தேகத்திற்குரிய தொடக்கத்துடன் இருந்தது. ஆனால் ஒரு வாரத்திற்குப் பிறகு இந்தத் திரைப்படம் அதிக எண்ணிக்கையிலான திரையரங்குகளில் வெளியிடப்பட்டது. மேலும், நல்ல வசூலையும் செய்தது.

*முத்யம்* ,*மனசு தெலுசுகோ* போன்ற படங்களில் அனு சௌத்ரி தொடர்ந்து நடித்தார். ஆனாலும் இவர் தென்னிந்திய திரைப்படத் துறையில் பெரிய வெற்றியைப் பெறவில்லை.

### பெங்காலி திரைப்படங்கள்
அனு தனது பெங்காலி திரைப்பட வாழ்க்கையை சூர்யா என்ற படத்தில் பிரசென்சித் சாட்டர்ஜியுடன் இணைந்து தொடங்கினார். சுவபன் சாகா இயக்கத்தில் இந்த படம் மிகப்பெரிய வெற்றியைப் பெற்றது. பின்னர் இவர் வங்காளத் திரைப்படத் துறையுடன் ஒன்றிணைந்து தொடர்ந்து *ராம் லக்ஷ்மன்*, *தாதர் ஆதேஷ்* போன்ற படங்களில் நடித்து வெற்றி பெற்றார் இவர் பிரசென்சித் சாட்டர்ஜி , ஜிஷு செங்குப்தா ஆகியோருடன் ஒரு அற்புதமான இணையை உருவாக்கினார்.

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:வங்காளத் திரைப்பட நடிகைகள்
பகுப்பு:வாழும் மக்கள்
பகுப்பு:1979 பிறப்புகள்
பெண்களுக்கான சர்வதேச அமைப்பு

**பெண்களுக்கான சர்வதேச அமைப்பு** (*விமன் ஃபார் விமன் இன்டர்நேசனல்* *Women for Women International*  பெண்களுக்கான சர்வதேச அமைப்பு ) என்பது ஒரு இலாப நோக்கற்ற மனிதாபிமான அமைப்பாகும், இது போரில் உயிர் பிழைத்த பெண்களுக்கு நடைமுறை மற்றும் தார்மீக ஆதரவை வழங்குகிறது. பெண்களுக்கான சர்வதேச அமைப்பு போரில் பாதிக்கப்பட்ட பெண்களுக்கு  ஒரு வருட கால திட்டத்தின் மூலம் போரின் அழிவுக்குப் பிறகு தங்கள் வாழ்க்கையை மீண்டும் கட்டமைக்க உதவுகிறது, இது நேரடி நிதி உதவி மற்றும் ஆலோசனைகளையும் மற்றும் தேவைப்பட்டால் வாழ்க்கைத் திறன்கள் (எ.கா., எழுத்தறிவு, எண்) பயிற்சி, உரிமை விழிப்புணர்வு கல்வி, சுகாதார கல்வி, வேலை திறன் பயிற்சி மற்றும் சிறு வணிக வளர்ச்சி பயிற்சியினையும்  அளிக்கிறது.

## வரலாறு
1993 ஆம் ஆண்டில், வுமன் ஃபார் வுமன் இன்டர்நேஷனல் நிறுவனம், கணவன் மற்றும் மனைவி, அம்ஜத் அதல்லா மற்றும் ஜெய்னாப் சல்பி ஆகியோரால் இணைந்து நிறுவப்பட்டது, அவர் ஈரான் - ஈராக் போரில் இருந்து தப்பியவர். 

யுகோஸ்லாவியப் போர்களின் போது கற்பழிப்பு முகாம்களில் பெண்கள் படும் துன்பங்கள் மற்றும் சர்வதேச சமூகத்தின் செயல்பாடுகள் இன்மை அறிந்து அவர்கள் செயல்படத் தூண்டப்பட்டனர்.  போஸ்னியா மற்றும் ஹெர்சகோவினாவில் போரில் உயிர் பிழைத்த பெண்களுக்கு அமெரிக்காவில் புரவலர்களிடையே "*சிஸ்டர் - சிஸ்டர்*" இணைப்புகளை உருவாக்குவதன் மூலம் பெண்களுக்கான சர்வதேச அமைப்பு தனது செயல்பாடுகளைத் தொடங்கியது.

இந்த நிறுவனத்தின் முதல் ஆண்டில், பெண்கள் எட்டு சர்வதேச பெண்களுடன் இணைந்து, சுமார் $ 9,000 நேரடி உதவியை விநியோகித்தனர்.  அந்த உதவிகளின் போது அந்த நிறுவனம் பல அனுபவத்தைப் பெற்றதால், எல்லாவற்றையும் இழந்த பெண்களுக்கு நிதி உதவி மட்டும் போதுமான பதில் அல்ல என்பதை அதன் ஊழியர்கள் புரிந்து கொண்டனர். போரில் இருந்து தப்பிப்பிழைத்த பெண்கள், குறிப்பாக விதவைகள், அனைத்தையும் இழந்தவர்கள், பெண்களாக தங்கள் உரிமைகள் மற்றும் திறன்களைப் பற்றிய புரிதலை வளர்த்துக் கொள்ள வேண்டும், சந்தைப்படுத்தல் திறன்களை வளர்த்துக் கொள்ள வேண்டும் மற்றும் நிலையான வருமானத்தை ஈட்ட ஒரு வழியைக் கண்டுபிடிக்க வேண்டும் என்ற கருத்து அவர்களிடையே வந்தது. 

2012 முதல் 2014 வரை, ஐக்கிய நாடுகளின் சிறுவர் நிதியம் உடன் நீண்டகால முன்னாள் நிர்வாகியான அப்சான் கான் பெண்களுக்கான சர்வதேச அமைப்பினை வழிநடத்தினார், அவர் தனது எழுத்துப் பணி மற்றும் கற்பித்தல் பணிக்கு நேரம் ஒதுக்க வேண்டிய காரணத்தினால் நிறுவனர் ஜைனாப் சல்பி விலகிய பின்னர் பெண்களுக்கான சர்வதேச அமைப்பு இன் முதல் புதிய தலைமை நிர்வாக அதிகாரி ஆனார்.  லாரி ஆடம்சு தற்போதைய தலைமை நிர்வாக அதிகாரியாக உள்ளார். 

வாஷிங்டன், DC யை தலைமையிடமாகக் கொண்டு, பெண்களுக்கான சர்வதேச அமைப்பு லண்டன், இங்கிலாந்து  மற்றும் ஜெர்மனியின் ஹாம்பர்க்  மற்றும் பிற நாடுகளில் அதன் அலுவலகங்களை நிறுவியது: ஆப்கானிஸ்தான் (நிரல் ஆரம்பம் 2002);  பொசுனியா மற்றும் எர்சகோவினா (1994); காங்கோ மக்களாட்சிக் குடியரசு (2004);   ஈராக் (2003);  கொசோவோ (1999);   நைஜீரியா (2000);  ருவாண்டா (1997);  மற்றும் தெற்கு சூடான் (2006) .  ஆகிய நாடுகளிலும் நிறுவனங்களை நிறுவியது

2015 ஆம் ஆண்டு நிலவரப்படி, இந்த அரசு சார்பற்ற அமைப்பு  போரினால் பாதிக்கப்பட்ட நாடுகளில் சுமார் 449,000 விளிம்பு நிலை பெண்களுக்கு உதவியுள்ளது. 

## சான்றுகள்

பகுப்பு:பெண்களுக்கான சர்வதேச நிறுவனங்கள்
புல்ரேனு குகா

**புல்ரேனு குகா** (Phulrenu Guha, பெங்காலி : গুহ গুহ; பிறப்பு 13 ஆகஸ்ட் 1911) ஓர் இந்திய ஆர்வலர், கல்வியாளர் மற்றும் அரசியல்வாதி, இந்திய தேசிய காங்கிரசைச் சேர்ந்தவர் ஆவார். இவர் ஏப்ரல் 1964 முதல் ஏப்ரல் 1970 வரை மேற்கு வங்காளத்திலிருந்து இந்திய நாடாளுமன்றத்தின் மாநிலங்களவை உறுப்பினராக இருந்தார். இவர் 1967 முதல் 1969 வரை இந்திரா காந்தி அமைச்சகத்தில் சமூக நலத்துறை அமைச்சராக இருந்தார். இவர் 1984 இல் மேற்கு வங்கத்தின் கான்டை தொகுதியில் இருந்து இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். இவருக்கு 1977 இல் பத்ம பூசண் விருது வழங்கப்பட்டது.

## வங்காளத்தில் ஆரம்ப ஆண்டுகள்
குகா 13 ஆகஸ்ட் 1911 அன்று கல்கத்தாவில் துணை குற்றவியல் நீதிபதியான சுரேந்திரநாத் தத்தா மற்றும் சமூக ஆர்வலர் அபலாபலா தத்தா ஆகியோருக்கு மகளாகப் பிறந்தார். ஒரு முற்போக்கான குடும்பத்தில் வளர்க்கப்பட்டார்.இவரது குடும்பத்தினர் பாரம்பரியமாக சமூக சேவை செய்து வந்தனர். இந்தியப் பிரிவினையின் போது அரசாங்கத்தின் முடிவினை எதிர்த்து இவரின் தந்தை தனது பதவியினை துறந்ததாக *எலோ மெலோ மோனே எலோ வில்*  குறிப்பிட்டுள்ளார். இவரது சமூக சீர்திருத்த நடவடிக்கைகளால் பல முறை சிக்களுக்கு ஆளாகினார்.  இவளது தாய் அபலாபலாவும், குகா மீது குறிப்பிடத்தக்க தாக்கத்தை ஏற்படுத்தினார், தேசபக்தி மற்றும் எண்ணற்ற உணர்வுகளை இவருக்குள் ஊக்குவித்தார்.

குகா கோகலே நினைவு பெண்கள் பள்ளி மற்றும் கல்கத்தாவில் உள்ள பிரம்மோ பெண்கள் பள்ளியில் சில ஆண்டுகள் படித்தார்,அசாமில் உள்ள பள்ளியில் *மெட்ரிகுலேஷன்* தேர்வில் தேர்ச்சி பெற்றார். அதைத் தொடர்ந்து, இவர் பாரிசலில் உள்ள பிரஜோமோகன் கல்லூரியில் இளங்கலைப் பட்டமும் , பின்னர் சர்வப்பள்ளி ராதாகிருஷ்ணனின் வழிகாட்டுதலின் கீழ் கல்கத்தா பல்கலைக்கழகத்தில் பெங்காலி இலக்கியம் மற்றும் தத்துவத்தில் முதுகலைப் பட்டமும் பெற்றார்.

பாரிசாலில் இருந்த ஆண்டுகளில் இவர்மீது யுகந்தர் கட்சி தாக்கத்தை ஏற்படுத்தியது, தேசியத்தில் உறுதியாக இருந்தார். இங்குதான் இவர் தனது வருங்கால கணவர் பீரேசு சந்திர குகாவை சந்தித்தார், இவர் இளைய யுகந்தர் கட்சியில் சேர்ந்தார், மேலும்  1925 இல் கரிம வேதியியலில்  முதுகலை அறிவியல் பட்டம் பெற்றார். புகழ்பெற்ற வேதியியலாளர்-தொழில்முனைவோர் பிரபுல்லா சந்திர ரே கீழ் வேலை செய்யத் தொடங்கினார். அதன்பிறகு, அரசியலில் தீவிரமாக ஈடுபடுவதற்கான இவரது ஆர்வத்திற்காக இவரது பெற்றோர் அரசியல் அறிவியலில் பட்டப் படிப்புக்காக லண்டன் *இசுகூல் ஆஃப் ஓரியண்டல் இசுட்டடிசுக்கு அனுப்பினர்.*  

## வெளிநாட்டு வாழ்க்கை
லண்டனில் இருந்தபோது, குகா இந்தியாவில் உள்ள சமூக-அரசியல் தகவல் தொடர்பினை அறிந்திருக்க தவறவில்லை மற்றும் இந்தியாவிலிருந்து வரும் கடிதங்கள் மற்றும் செய்தித்தாள்களை வைத்திருந்த கோவர் *ஸ்ட்ரீட்டை* தவறாமல் பார்வையிடுவதன் மூலம் தகவலகளை தெரிந்து வைத்திருந்தார்.  லண்டனில் இருந்து, இவர் இந்திய மற்றும் இலங்கை மாணவர்களின் கூட்டமைப்பின் பிராக் மாநாட்டில் கலந்து கொண்டார், கம்யூனிசத்தில் மிகுந்த ஆர்வம் கொண்டிருந்தார் மற்றும் பிரித்தானியாவின்  அப்போதைய பொதுவுடைமைத் தலைவர் பென் பிராட்லியை சந்தித்தார். 1928 இல், பிரேசு இங்கிலாந்து சென்றபோது, குகா பாரிசில் சோர்போனில் சேர்ந்தார். பைரேஷ் லண்டன் மற்றும் கேம்பிரிட்ஜில் சர் ஜாக் டிரம்மண்ட் மற்றும் சர் பிரடெரிக் கௌலாண்ட் ஆப்கின்சுடன் வேலை செய்து உயிர்ச்சத்து கண்டுபிடிக்க உதவினார்.

## சான்றுகள்


பகுப்பு:சமூக சேவகர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:2006 இறப்புகள்
பகுப்பு:1911 பிறப்புகள்
உரூகி சுபேரி

**உரூகி சுபேரி** (Roohi Zuberi) ஓர் இந்திய சமூக சேவகர், மூன்று தசாப்தங்களுக்கும் மேலாக பெண்களின் உரிமைக்காக போராடி வருகிறார். இவரது குடும்பம் ஒரு நீண்ட அரசியல் மற்றும் சமூக பரம்பரையைக் கொண்டுள்ளது, இவர் ஒரு தீவிர அரசியல்வாதி  மற்றும் இந்திய தேசிய காங்கிரசுடன் இணைந்து பணியாற்றுகிறார் . இவர் அலிகார் முஸ்லிம் பல்கலைக்கழகத்தில் மூத்த அமைச்சரவை உறுப்பினராகப் பணியாற்றினார். பின்னர், துணைத் தலைவர் மற்றும் மாணவர் சங்கத்தின் தலைவராகவும் ஆனார்.

இவர் பெண்களின் உரிமைக்காக குரல் கொடுப்பவராகவும் மற்றும் பெண்களுக்கு எதிரான குற்றங்கள் குறித்து தனது கருத்தை தெரிவிகப்பதாகவும் அறியப்படுகிறார். இவர் அரசியலில் குற்றம் கலக்கக் கூடாது என்று விரும்புகிறார்.2019 ல் அலிகரில் நடந்த ஒரு வன்கலவி சம்பவத்தில், இந்த மிகவும் வெட்கக்கேடான சம்பவத்தில் எந்த அரசியலும் இருக்கக்கூடாது என்று இவர் கூறியதாக கூறப்படுகிறது. ஒரு குற்றவாளி என்பவர்  ஒரு குற்றவாளி தான் இவருக்கு எந்த மதமும் இல்லை எனக் கூறினார். காவல்துறையின் அலட்சியத்தால் ஒரு மகளை இழந்தோம். குடும்பம் காவல் நிலையத்திற்குச் சென்றபோது, அவர்கள் சரியாக செயல்பட்டிருந்தால் இந்தச் சம்பவத்தைத் தவிர்த்திருக்கலாம் என்றார்.

## சாதனைகள்
பல்கலைக்கழக மாணவராக , இந்திய தேசிய மாணவர் சங்கத்தின் மாவட்டத் தலைவரானார். சுபேரி சிறுபான்மை உரிமைகளுக்காக குரல் கொடுப்பவராக இருந்தார். 1986 இல், இவர் வடக்கு மற்றும் மத்திய இந்தியா முழுவதும் பெண்கள் நல சங்கத்தை நிறுவினார் (महिला कल्याण समिति).  இது ஏழைகளிடையே பெண்களின் உரிமைகளை வலுப்படுத்துகிறது, பெண்கள் மற்றும் சமூகத்தின் பலவீனமான பிரிவினருக்கு சட்ட மற்றும் தொழில் ஆலோசனை மற்றும் பயிற்சித் திட்டங்களை வழங்குகிறது  மற்றும் குடும்ப வன்முறை வழக்குகளை இலவசமாக தீர்க்க உதவுகிறது.

2000 ஆம் ஆண்டில், இவர் இந்திய தேசிய காங்கிரசு  சார்பாக அலிகார் நகர முதல்வர் பதவிக்கு போட்டியிட்டார்.

30 ஜனவரி 2014 அன்று, இவர் உத்தரப் பிரதேச காங்கிரஸ் நிர்வாகக் குழு உறுப்பினராக நியமிக்கப்பட்டார்.

## கி குடும்பப் பின்னணி
உரூகி சுபேரி இந்தியாவின் உத்தரபிரதேசத்தில் உள்ள மரேரா குடும்பத்தைச் சேர்ந்தவர். இவரின் தந்தை, மறைந்த திரு. பஷீர் மஹ்மூத் சுபேரி (வழக்கறிஞர்) (1921-1993) பிரித்தானியாவின் இந்தியப் பேரரசுக்கு எதிரான இந்திய விடுதலைப் போராட்டத்தில் கலந்து கொண்டவர் ஆவார்.இவர் ஒரு சமூக சேவகர், அரசியல்வாதி மற்றும் மரேரா நகராட்சி வாரியத்தின் தலைவராகவும் இருந்தார். இவரது வாழ்நாளில், இவர் தனது தனிப்பட்ட சொத்தின் பெரும்பகுதியை உள்ளூர் மக்களின் வளர்ச்சி மற்றும் நலனுக்காகக் கொடுத்தார். அரசு மருத்துவமனையான மரேராவில் உள்ள பிஎம் சுபேரி மருத்துவமனைக்கு இவரது பெயர் சூட்டப்பட்டுள்ளது.

திருமதி. சுபெரி , மவுல்வி பஷீர் உத்தீனுடன் தொடர்புடையவர்  இவர் தனது சொத்துக்கள் அனைத்தையும் 1888 இல் உத்தரபிரதேசத்தின் எட்டாவாவில் இஸ்லாமியா கல்லூரியை நிறுவுவதற்காக செலவிட்டார், *இது முஹம்மது ஆங்கிலோ-ஓரியண்டல் கல்லூரியைப்* போல மற்றொரு பல்கலைக்கழகத்தை நிறுவுவதற்கு ஒத்த முயற்சியாகும். இவர் காதி அணிந்த ஒரு காங்கிரசுக்காரர் மற்றும் மிகவும் மரியாதைக்குரிய காகிதமான அல்-பஷீரை வெளியிட்டார். இவருக்கு பத்மசிறீ விருது வழங்கப்பட்டது, ஆனால் இவர் கான் பகதூர் என்ற பட்டத்தைப் பெறச் செல்லாதது போல, அதைப் பெற இவர் செல்லவில்லை. இந்தியாவின் முன்னாள் குடியரசுத் தலைவர் சாகீர் உசேன் இந்த நிறுவனத்தின் மாணவராகவும் இருந்தார்.

## சான்றுகள்


பகுப்பு:சமூக சேவகர்கள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1959 பிறப்புகள்
கரிமா சிங்

**கரிமா சிங்** (Garima Singh) ஓர் இந்திய அரசியல்வாதியும், இந்தியாவில் உத்தரபிரதேசத்தின் 17 வது சட்டமன்ற உறுப்பினராக உள்ளார். சிங் உத்தரப் பிரதேசத்தின் சுல்தான்பூர் மாவட்டத்தில் உள்ள அமேதி சட்டப் பேரவைத் தொகுதியை பிரதிநிதித்துவப்படுத்துகிறார்.

## சொந்த வாழ்க்கை
கரிமா சிங்  மற்றொரு அரசியல்வாதியான சஞ்சய சிங் என்பவரை சட்டப்பூர்வமாக திருமணம் செய்து கொண்டார். தேசிய இறகுப்பந்தாட்ட வாகையாளரான சையத் மோடியின் விதவையான அமீதா சிங்கை தான் திருமணம் செய்து கொண்டதாக சஞ்சய் கூறுகிறார். ஆனால் கரிமா அந்த சட்டபூர்வமான திருமணத்தை சவால் செய்து நீதி மன்றம் சென்றார். 1995 ஆம் ஆண்டில் அமீதாவுடனான திருமணத்திற்கு முன்னதாக இவருக்கும் சஞ்சய்க்கும் இடையே நடந்த பரஸ்பர விவாகரத்து செல்லாது என்று இந்திய உயர்நீதிமன்றமும் இந்திய உச்சநீதிமன்றமும் அறிவித்தன. சஞ்சய் நீதிமன்ற தீர்ப்புகளை ஏற்றுக்கொண்டார். ஆனால் அமீதாதான் தனது சட்டபூர்வமான திருமணமான ஒரே மனைவி என்று கருதுகிறார். கரிமா மற்றும் சஞ்சய்க்கு ஒரு மகனும் இரண்டு மகள்களும் உள்ளனர்.

## திருமண சர்ச்சை
சஞ்சய் சிங்கை அமேதி மன்னர் இரஞ்சன் சிங் தத்தெடுத்தார். இந்தியாவில் அரச குடும்பத்துக்கான அனைத்து அரச சலுகைகளையும் ரத்து செய்வதற்கு முன்பு அவரது வாரிசாக அவர் முன்னாள் அரச சொத்துக்களைப் பெற்றிருந்தார். 1989ஆம் ஆண்டில், சமீபத்தில் விதவையான அமீதாவுடன் உறவைத் தொடங்கிய பின்னர் அவர் தனது மனைவி கரிமாவை அரண்மனையிலிருந்து வெளியேற்றி விட்டார். 2014ஆம் ஆண்டில், கரிமாவும் இவரது குழந்தைகளும் அமேதியில் பூபதி பவன் என்று அழைக்கப்படும் மற்றொரு அரண்மனையில் குடியேறினர். மேலும் அமேதியிலிருந்தும் நகர மறுத்தனர். உள்ளூர் மக்கள் இவருக்கு ஆதரவாக இருந்தனர், அமீதாவை விட இவர்தான் உண்மையான இராணி என்றும் கூறினர்.

கூற்று மற்றும் எதிர்-கூற்றுக்கு இடையே, சஞ்சயின் மகனான அனந்த் விக்ரம் சிங், தனது முன்னாள் அரச சொத்துக்களான அமீதா தனது எதிர்கால வாரிசைக் குறைமதிப்பிற்கு உட்படுத்தியதாகக் கூறி அவரது தாயின் ஆதரவைப் பெற்றார். சஞ்சய் குற்றச்சாட்டுகளை மறுக்கிறார். மேலும் உள்ளூர் மக்களை வழக்கமான முறையில் குடும்பம் கவனிக்கவில்லை என்ற கூற்றுகளையும் மறுக்கிறார். கரிமா தனது குழந்தைகளுக்கு ஆதரவாக அரண்மனைக்குள் நுழைந்ததாகக் கூறுகிறார். சஞ்சய் மற்றும் அமீதா தங்கள் உறவைத் தொடங்கியதிலிருந்து எழுந்த பிரச்சனைகளுக்கு அமீதாவை குற்றம் சாட்டினர்.

## அரசியல் வாழ்க்கை
கரிமா சிங், 2017இல் நடந்த  உத்தரப்பிரதேச சட்டசபைத் தேர்தலில் பாரதிய ஜனதா கட்சி வேட்பாளராக போட்டியிட்டு, சமாஜ்வாதி கட்சியின் காயத்ரி பிரசாத்தை 5,065 வாக்குகள் வித்தியாசத்தில் தோற்கடித்தார். அந்தத் தேர்தலில் மற்றொரு போட்டியாளராக இருந்த அமீதா சிங், இந்திய தேசிய காங்கிரசு கட்சியின் வேட்பாளராக நின்றார். இந்தியாவின் முன்னாள் பிரதமரான வி. பி. சிங்கின் உறவினரான கரிமா உள்ளூர் மக்களின் அனுதாபத்தை பயன்படுத்தி இந்த இடத்தை வெல்வார் என்று பரதிய ஜனதா கட்சி நம்பியது. இரண்டு பெண்களும் தங்கள் தேர்தல் பிரமாணப் பத்திரத்தில் சஞ்சய் சிங்கை தங்கள் துணைவராக பெயரிட்டனர். பாரதிய ஜனதா கட்சி செய்தித் தொடர்பாளர்கள் இந்த முடிவு உண்மையில் நீண்டகால குடும்ப நாடகம் பற்றிய வாக்காளரின் உணர்வுகளை அடிப்படையாகக் கொண்டது என்று கூறினர்.

## சான்றுகள்

பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
அனன்யா சட்டர்ஜி

**அனன்யா சட்டர்ஜி** (*Ananya Chatterjee*) (பிறப்பு 16 சனவரி 1977) ஓர் இந்திய நடிகையாவார். இவர் வங்காள மொழித் திரைப்படங்களில் பணிபுரிகிறார். *அபஹோமன்* என்ற படத்தில் இவரது பாத்திரத்திற்காக அறியப்பட்ட இவருக்கு தேசிய விருது கிடைத்தது.  இவர், தொலைக்காட்சி நடிகையாக தனது வாழ்க்கையைத் தொடங்கினார். அஞ்சன் தத் இயக்கிய மூன்று படங்கள் உட்பட பல தொலைக்காட்சி தொடர்களிலும், திரைப்படங்களிலும் நடித்தார். ரிதுபர்னோ கோஷ் இயக்கிய *அப்துமான்* என்ற திரைப்படத்தில் இவரது பாத்திரம் சிறந்த நடிகைக்கான தேசிய திரைப்பட விருதை வென்றது.

## ஆரம்பகால வாழ்க்கையும் கல்வியும்
1976இல்  கொல்கத்தாவில் பிறந்து வளர்ந்த அனன்யா சட்டர்ஜி ஜிடிபிர்லா மையத்தில் கல்வி பயின்றார். 1994 ஆம் ஆண்டில் பத்தாம் வகுப்பு தேர்வில் தேர்ச்சி பெற்றார். கொல்கத்தா பல்கலைக்கழகத்தின் இணைந்த இளங்கலை மகளிர் கல்லூரியான ஜோகமாயா தேவி கல்லூரியில்  உயிரியலில் பட்டம் பெற்றார்.

## தொழில்
சாட்டர்ஜி, மம்தா சங்கரின் நடன நிறுவனத்தில் ஒரு மாணவியாக இருந்தார். இவர் தொலைக்காட்சியில் தனது நடிப்புத் தொழிலைத் தொடங்கியபோது, *தின் பிரதீதின்* என்ற நாடகத் தொடர் மூலம் இவர் உருத்ரனில் கோஷ் என்ற நடிகருக்கு இணையாக  நடித்தார். மேலும் *திதிர் அதிதி*, *அலேயா* மற்றும் *அனன்யா* போன்ற நாடகத் தொடர்களைலும் தோன்றினார்..  நடிப்பில் முறையான பயிற்சி இல்லாத போதிலும், இவரது பணி பாராட்டப்பட்டது. விரைவில் இவர் அனைவருக்கும் ஒரு வீட்டுப் பெயராக ஆனார். பின்னர், அஞ்சன் தத் இயகத்தில், *ஜான் ஜானி ஜனார்தன்*, *ஏக் டின் டார்ஜிலிங்* மற்றும் *அமர் பாபா* ஆகிய மூன்று தொலைக்காட்சித் திரைப்படங்களில் தோன்றினார்.  அஞ்சன் தத்தின் ஒரு இந்திய-பெங்காலி கற்பனையான துப்பறியும் நிபுணரான பயோம்கேஷ் பக்யை  சித்தரித்த *ஆடிம் ரிபு* என்ற படத்திலும் நடித்துள்ளார். அதைத் தொடர்ந்து, இவர் பாசு சாட்டர்ஜியின் *தக் ஜால் மிஷ்டி* (2002) என்ற திரைப்படத்தில் அறிமுகமானார். அதைத் தொடர்ந்து இவர் சரண் தத்தாவின் *ராத் பரோட்டா பாஞ்ச்* (2005) என்ற அதிரடித் திரைப்படத்தில் நடித்தார். மைனக் பௌமிக் எழுதிய *ஆம்ரா* (2006) என்ற நகைச்சுவைத் திரைப்படத்தில் தோன்றிய பிறகு, இவரது அடுத்த முக்கியமான படம் அறிமுக இயக்குநர் அக்னிதேவ் சாட்டர்ஜியின் *ப்ரோபு நாஷ்டோ ஹோய் ஜெய்* (லார்ட், லெட் த டெவில் ஸ்டீல் மை சோல்) என்ற படட்த்ஹுடன் இருந்தது. இது 13 வது கொல்கத்தா திரைப்பட விழாவில் திரையிடப்பட்டது.

2009ஆம் ஆண்டில், சுமன் கோஷின் *துவாண்டோ* என்ற படத்தில் மூத்த நடிகரான சௌமித்ரா சாட்டர்ஜிக்கு இணையாகத் தோன்றினார். இதன் மூலம்  இவர் தனது நிலையைத் தக்க வைத்துக் கொண்டார், பின்னர் அனுப் செங்குப்தாவின் *மாமா பாக்னே* (2009) பத்தில் மீண்டும் இவரது நடிப்பு "நட்சத்திரமாக" மதிப்பாய்வு செய்யப்பட்டது.   இருப்பினும், 2010 இல் வெளியான ரிதுபர்னோ கோஷின் *அபோஹோமன்* திரைப்படத்தில், இவர் புகழ்பெற்ற நடிகையாக நிலைநாட்டப்பட்டார்.  சிறந்த நடிகைக்கான முதல் தேசிய திரைப்பட விருதையும் வென்றார். 2012இல் கமலேசுவர் முகர்ஜி இயக்கிய  *மேகே தக தாரா* பெங்காலித் திரைப்படத்தில் இவர் நீலகண்ட பக்சியின் மனைவி துர்கா என்ற வேடத்தில் நடித்தார்.

ஜீ வங்காளம் என்ற வங்காள தொலகாட்சியில் ஒளிபரப்பாகும் *சுவர்னலதா*  என்ற பிரபல பெங்காலி நாடகத் தொடரில் இவர் முக்கிய வேடத்தில் நடித்தார்.

## சான்றுகள்

## வெளி இணைப்புகள்
*
*Change is the Constant at *[[தி டைம்ஸ் ஆஃப் இந்தியா]]*

பகுப்பு:1977 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:வங்காளத் திரைப்பட நடிகைகள்
பகுப்பு:வாழும் மக்கள்
கோடியில் ஒருவன்

***கோடியில் ஒருவன்*** (*Kodiyil Oruvan*), 2021ஆம் ஆண்டு வெளியான ஒரு  இந்தியத் தமிழ்-மொழி அரசியல் அதிரடித் திரைப்படம் ஆகும். இன்பினிட்டி பிலிம் வென்ச்சர்ஸ் மற்றும் செந்தூர் பிலிம் இன்டர்நேஷனல் தயாரித்த இத்திரைப்படம்,  ஆனந்த கிருஷ்ணனால் இயக்கப்பட்டது. இந்த படத்தில் விஜய் ஆண்டனி மற்றும் ஆத்மிகா நடிக்கின்றனர். விஜய் ஆண்டனி இப்படத்தின் தொகுப்பாளராகவும் பணியாற்றினார். இப்படத்திற்கு நிவாஸ் கே.பிரசன்னா இசையமைத்தார்.

## நடிப்பு

* விஜய ராகவனாக விஜய் ஆண்டனி
* மீராவாக ஆத்மிகா
* பேதா பெருமாளாக 'கருடா' ராம் 
* பிரபாகர்
* அருள்மொழியாக திவ்யா பிரபா
* சங்கர் கிருஷ்ணமூர்த்தி
* தமிழக முதல்வராக சச்சின் கேட்கர்
*டான் குமாராக சூப்பர் சுப்பராயன்

## தயாரிப்பு
பிப்ரவரி 2021 இல் இப்படத்தின் படப்பிடிப்பு முடிவடைந்தது.

## ஒலிப்பதிவு

இப்படத்தின் பாடல்களை நிவாஸ் கே.பிரசன்னா இசையமைத்துள்ளார். ஐந்து பாடல்களைக் கொண்ட இந்த இசைத் தொகுப்பின் உரிமையை சரிகம நிறுவனம் வாங்கியது.

## வெளியீடு
இப்படம் 17 செப்டம்பர் 2021 அன்று தமிழ், தெலுங்கு("விஜய ராகவன்" என்ற தலைப்பில்), மலையாளம் மற்றும் கன்னடம் ஆகிய மொழிகளில் மொழிமாற்றம் செய்யப்பட்ட பதிப்புகளுடன் திரையரங்குகளில் வெளியிடப்பட்டது. படத்தின் ஹிந்தி மொழிமாற்றம் பதிப்பு *விஜய் ராகவன்* என்ற பெயரில் யூடியூப்பில் வெளியிடப்பட்டு நேர்மறையான விமர்சனங்களையும் பெற்றது. படத்தின் செயற்கைக்கோள் உரிமை கலர்ஸ் தமிழுக்கு விற்கப்பட்டது. படத்தின் இணைய ஓடையாக்கல் உரிமையை அமேசான் பிரைம் வீடியோ பெற்றது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:நிவாஸ் கே. பிரசன்னா இசையமைத்த திரைப்படங்கள்
மணிகுந்தலா சென்

**மணிகுந்தலா சென்** (Manikuntala Sen  ; c 1911-1987) இந்திய கம்யூனிஸ்ட் கட்சியில் செயல்பட்ட முதல் பெண்களில் ஒருவர் ஆவார். இவர் தனது பெங்காலி -மொழி நினைவுக் குறிப்பான *ஷெடினர் கோத்தா* (ஆங்கிலத்தில் *சுதந்திரத்தைத் தேடுதல்: முடிவடையாத பயணம்* )  அதில் இவர் இந்திய வரலாற்றில் மிகவும் கொந்தளிப்பான காலங்களில் ஒரு பெண் ஆர்வலராக தனது அனுபவங்களை விவரிக்கிறார். .

## ஆரம்ப கால வாழ்க்கை
மணிகுந்தலா சென் பரிசாலில் இப்போது வங்காளத்தில் பிறந்தார். தேசியவாத நடவடிக்கைகளுக்காக பரவலாக இந்த ஊர் அரியப்பட்டது. ஜாத்ரா நாடக ஆசிரியர் முகுந்தா தாஸ் இந்த ஊரில் பிறந்தவர் ஆவார். ஒரு முக்கிய தேசியவாதத் தலைவரும் கல்வியியலாளருமான அஸ்வினி குமார் தத்தா, இவரது குடும்பத்தின் நண்பர் ஆவார். சென்னின் ஆரம்ப கால வாழ்க்கையில் இவர் மீது தாக்கத்தினை ஏற்படுத்தியது.கல்கத்தா பல்கலைக்கழகத்தில் மணிகுந்தலா சென் இளங்கலைப் பட்டம் பெற்றார். முகோபாத்யாயா குறிப்பாக தனது மனதை வளர்க்க ஊக்குவிக்கப்பட்டார். 1923 இல் பிசால் சென்றிருந்த போது சென் காந்தியைச் சந்தித்தார், மேலும் விடுதலைக்காக பாடுபடும் ஒரு விபச்சாரிகளை இவர் ஊக்குவித்த விதம் இவரை மிகவும் கவர்ந்தது. இந்த குடும்பம் இறக்குமதி செய்யப்பட்ட துணிகளை அணிவதை நிறுத்தி, இந்தியர்களுக்கு சொந்தமான மற்றும் தேசியவாத இயக்கத்தின் சின்னமான பங்கலட்சுமி ஆலையினை ஆதரித்தது.  தீவிரவாதி அனுசீலன் சமிதி மிகவும் தீவிரமாக செயல்பட்ட பிறகு, பரிசால் புரட்சிகர அரசியலின் மையமாக இருந்தது. சென் ஒரு பெண்கள் பள்ளியில் கற்பிக்கத் தொடங்கினார், அங்கு இவர் யுகாந்தர் கட்சியின் உறுப்பினரான சாந்திசுதா கோசை சந்தித்தார், இவருடைய நண்பர்கள் கார்ல் மார்க்சு மற்றும் லெனினின் எழுத்துக்களைப் படித்து பகிர்ந்து கொண்டது. மேலும் சாந்திசுதா கோசை விசாரணைக்கு அழைத்துச் சென்று காவல் துறையினரால் துன்புறுத்தப்படுவதைக் கண்டார். கல்கத்தாவுக்குச் சென்று படிப்பை முடிக்க அனுமதிக்குமாறு இவரது குடும்பத்தை வற்புறுத்திய சென், கம்யூனிச கட்சியுடன் தொடர்பு கொள்ள முயற்சித்தார்.

## கல்கத்தாவில் மாணவர்
அந்த நேரத்தில் வங்கத்தில் உள்ள இந்து பத்ரலோக் சமூகங்கள் தங்களின் மகள்களை மேலும் படிக்க அதிக தூரம் அனுப்புவதற்கு சம்மதம் தெரிவித்தனர். சென் தன்னைப் போன்ற இளம் பெண்களின் குழுவின் ஒரு பகுதியாக நகரத்தில் வாழ்ந்ததைக் கண்டார். இவர் ஒரு விடுதியில் தங்கியிருந்தார். சில சமயங்களில் இவள் சந்தித்த குடும்பங்களின் பழமைவாதமும் குறுகிய மனப்பான்மையும் இவரை வெறுப்பிற்குள்ளாக்கியது, மேலும் இவரும் இவருடைய நண்பர்களும் ஆண்களிடமிருந்து அடிக்கடி எதிர்கொள்ளும் துன்புறுத்தல்களைப் பற்றி வெளிப்படையாக எழுதுகிறார். இவளது தோழி பிமல்பிரதிபா தேவியின் மூலம் இவள் மகிளா சக்தி சங்க தலைவர்கள் மற்றும் பல முக்கிய இந்திய தேசிய காங்கிரசு பெண்களுடன் பழகினார்; இது இவரது பெண்ணியச் சிந்தனையை வளர்த்தார் மற்றும் சமூகத்தில் பெண்களின் நிலையில் மாற்றத்தின் இவசியத்தை பற்றி சிந்திக்க தூண்டியது. இவர் சௌமியேந்திரநாத் தாகூரின் இந்திய புரட்சிகர கம்யூனிச கட்சியுடன் தொடர்பு கொண்டார். 

கட்சியின் ஈடுபாடு குறித்து ஆரம்பத்தில் இவரது பெற்றோர்கள் தெளிவில்லாமல் இருந்தனர், ஏனெனில் அது அதிகாரிகளால் விரும்பப்பட்ட ஆபத்தான கிளர்ச்சியாளர்களின் குழுவாகக் கருதப்பட்டது, ஆனால் 1939 இல் இவர் கம்யூனிஸ்ட் ஆன பிறகு, சென் தனது தாயை பிஸ்வநாத் முகர்ஜி உரையாற்றிய கூட்டத்திற்கு அழைத்துச் சென்றார்.

## சான்றுகள்

## மேலும் படிக்க

* 
* 
* 
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:வங்காள எழுத்தாளர்கள்
பகுப்பு:இந்தியப் பெண்ணியவாதிகள்
பகுப்பு:1987 இறப்புகள்
பகுப்பு:1911 பிறப்புகள்
தாதம்பட்டி, வட அரிராஜபுரம் ஊராட்சி

**தாதம்பட்டி** (*Thathampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது வட அரிராஜபுரம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 90 கிலோமீட்டர் தொலைவிலும், அரூரிலிருந்து 60 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவில் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்தக் கிராமத்தில் 617 குடும்பங்களும் 2,507 மக்களும் வசிக்கின்றனர். இதில் 1290 ஆண்களும் 1217 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
புகு

**ஃபுகு** (*Fugu*, ;;ஜப்பானிய மொழியில், ***போகியோ*** (  ;鰒 魚) அல்லது ***பொக்*** (  ) இல் கொரியன், மற்றும் ***hétún*** (河豚;河魨) இல் தரப்படுத்தப்பட்ட நவீன சீன மொழியில்  என்பது ஒரு  கோளமீன் குடும்ப மீன்களாகும். இவை  பேத்தா இனத்தைச் சேர்ந்த ஒரு மீன் வகை ஆகும். இவற்றில் பவ வகைகள் உள்ளன.

ஃபுகு மீனில் உள்ள டெட்ரோடோடாக்சின் என்னும் நஞ்சின் காரணமாக இதை உண்ணும் மனிதர்களின் உயிருக்கு ஆபத்தை விளைவிக்கலாம். அதனால் இந்த மீனில் உள்ள நச்சுப் பகுதிகளை அகற்றவும் இறைச்சியை மாசு இல்லாமல் கவனமாக தயார் செய்வது மிக அவசியம் ஆகும். 

உணவகங்களில் ஃபுகு மீன் உணவை தயாரிக்க யப்பான் மற்றும் பல நாடுகளில் மிகக் கடுமையான சட்ட விதிகள் உள்ளன. இந்த மீனை சமைக்க  மூன்று அல்லது அதற்கு மேற்பட்ட ஆண்டுகள் கடுமையான பயிற்சியினால் தகுதி பெற்ற சமையல்காரர்கள் மட்டுமே  அனுமதிக்கப்படுகிறார்கள்.   அதையும் மீறி எப்போதாவது விபத்து போல மரணங்களும் நேர்கின்றன. 

ஃபுகு மீனைக் கொண்டு சசிமி மற்றும் சிரினபே என்பன போன்ற உணவுகள் சமைக்கப்படுகின்றன.  சிலர் இதன்  கல்லீரலை சுவையான பகுதியாக கருதுகிறார்கள். ஆனால் இது மிகவும் நச்சுத்தன்மை வாய்ந்தது, மேலும் இந்த உறுப்பை உணவகங்களில் பரிமாறுவது 1984 இல் யப்பானில் தடை செய்யப்பட்டது.  ஜப்பானிய உணவு வகைகளில் ஃபுகு மிகவும் பிரபலமான உணவுகளில் ஒன்றாக மாறியுள்ளது.

## நச்சுத்தன்மை
ஃபுகுவின் உள் உறுப்புகளில், குறிப்பாக கல்லீரல், சூலகம், கண்கள், தோல் போன்றவற்றில் டெட்ரோடோடாக்சின் என்ற நஞ்சு உள்ளது.  இந்த நஞ்சால்  பாதிக்கப்பட்டவர் முழு உணர்வுடன் இருக்கும்போதே அவரது எலும்புத்தசைகள் கட்டுப்பாட்டை இழக்கும்.  நஞ்சால் பாதிக்கப்பட்டவர் மூச்சுவிட முடியாமல், இறுதியில் மூச்சுத் திணறலால் இறக்கும் நிலை ஏற்படும்.  ஃபுகு நஞ்சிற்கு இதுவரை  மாற்று மருந்து அறியப்படவில்லை.  பாதிக்கப்பட்டவரின் உடலில் நஞ்சு வளர்சிதை மாற்றம்  செய்யப்பட்டு அது தணியும் வரை மூச்சுத் தொகுதி மற்றும் சுற்றோட்ட தொகுதிகளை பார்த்துக் கொள்வதே நிலையான சிகிச்சையாகும். 

டெக்ரோடோடாக்சின் நிறைந்த  பாக்டீரியாவால் பாதிக்கப்பட்ட மற்ற விலங்குகளை உணவாக ஃபுகு உட்கொள்வதால் ஃபுகுவின் டெட்ரோடோடாக்சின் நஞ்சு சேர்கிறது என்று ஆராய்ச்சியாளர்கள் கண்டறிந்துள்ளனர். இதனால் மீன் காலப்போக்கில் நச்சுத் தன்மையானதாக மாறுகிறது.  இதனால்  ஆராய்ச்சியாளர்களின் உதவியோடு  பாக்டீரியா அண்டாதவாறு இந்த மீனை வளர்க்க முயற்சிகள் மேற்கொள்ளப்பட்டுள்ளன. மீன்களை பாக்டீரியாவில் இருந்து விலக்கி வைத்து வளர்ப்பதன் மூலம் மீன் விவசாயிகள் தற்போது நஞ்சு இல்லாத ஃபுகுவை உற்பத்தி செய்கிறார்கள்; சிட்டா ப்ரிபெக்சரில் உள்ள உசுகி என்ற நகரம், நஞ்சு இல்லாத ஃபுகு விற்பனைக்கு பெயர் பெற்றது. 

## குறிப்புகள்
 

## வெளி இணைப்புகள்

* ஃபுகு விஷத்திலிருந்து தப்பியதற்கான தனிப்பட்ட கணக்கு
* ஃபுகு தயாரிப்பின் காணளொயிடன் பிபிசி கட்டுரை
* எந்த விஷமும் இல்லாமல், செங்கடலில் இருந்து ஃபுகு சாப்பிட்டது
* நேஷனல் ஜியோகிராஃபிக் இதழில் ''இறப்பதற்கு ஒரு சுவையான உணவு'' 
* மன்ஹாட்டனின் உணவகம் நிப்போனின் ஃபுகு உணவுகள் குறித்து சர்வே பத்திரிக்கை வீடியோ.
* நோபுயோஷி குரோகாவின் மன்ஹாட்டன் உணவகத்தில் ஃபுகுவிற்கு சேவை செய்வதற்காக FDA உடன் 5 வருடப் போரில் துணைத் தலைப்பு ஆவணப்படம்.

பகுப்பு:மீன்கள்
அரிப்பிரியா பனோது

**அரிப்ரியா பனோது** (Haripriya Banoth; 1 மே 1985 இல் பிறந்தார்) ஓர் இந்திய அரசியல்வாதி ஆவார், 2018 முதல் தெலுங்கானா சட்டமன்றத்தில் எலந்து தொகுதியை பிரதிநிதித்துவப்படுத்தும் சட்ட மன்ற உறுப்பினர் (இந்தியா) ஆக  பணியாற்றுகிறார். இவர் இந்திய தேசிய காங்கிரசிலிருந்து தேர்ந்தெடுக்கப்பட்டார், ஆனால் பின்னர் 2019 இல் தெலுங்கானா ராஷ்டிர சமிதியில் சேர்ந்தார். தேர்ந்தெடுக்கப்பட்டபோது  இவருக்கு வயது 33 ஆகும். இதன்மூலம் மிக இளம் வயதில் தெலுங்கானா சட்ட மன்றத்திற்குத் தேர்ந்தெடுக்கப்பட்ட உறுப்பினர் எனும் பெருமை பெற்றார்.

## ஆரம்ப மற்றும் தனிப்பட்ட வாழ்க்கை
அரிப்பிரியா பனோது மே 1985 1 அன்று கொத்தகூடம் தற்போதைய காலத்தின் தெலுங்கானா (பின்னர் ஆந்திரப் பிரதேசம்) சீதாராம் மற்றும் டார்ஜன் ஆகியோருக்கு மகளாகப் பிறந்தார்  இவரின் தந்தை சிங்காரேனி காலியர்ஸ் நிறுவனத்தில் பணிபுரிந்தார். இவர் அரி சிங் பனோத் என்பவரைத் திருமணம் செய்து கொண்டார். தெகுலாபல்லியினைச் சேர்ந்த பனோத் 2012 ஆம் ஆண்டில் இவர் பல்கலைக்கழக முந்தைய படிப்பு முடிந்தவுடன் திருமணம் செய்து கொண்டார். எனினும், இவரின் கணவர் உற்சாகப்படுத்தியதன் காரணமாக சவகர்லால் நேரு தொழில்நுட்ப பல்கலைக்கழகம்,ஐதராபாத் (JNTUH).இல் இருந்து ,கணினி அறிவியல் பிரிவில்  தன் மேற்படிப்பை முடித்து பி.டெக் பட்டம் பெற்றார்.பின்னர்  எம் டெக் பட்டமும் பெற்றார். 2006 ஆம் ஆண்டில், இவர்கள் அரி சிங் கல்வி நிறுவனங்களைத் தொடங்கினர், அதில் நான்கு தனியார் பள்ளிகள் மற்றும் நான்கு இளையோர் கல்வி தெகுலப்பள்ளியிலும் மற்றும் ஐதராபாத்திலும் உள்ளன . இவர் தெலங்கானாவின் தெகுலாபள்ளியில் வசிக்கிறார்.

ஜூன் 2021 இல், இந்தத் தம்பதியினர், எலந்துவில் இருந்து இரண்டு ஆதரவற்ற குழந்தைகளைத் தத்தெடுப்பதாக  அறிவித்தனர். அமைச்சர் கே. டி. ராமா ராவ் சிறுவயதில் தாய் தந்தைகளை இழந்த இரு குழந்தைகளின் நிலை பற்றி டுவீட் செய்து இருந்தார். அந்தக் குழந்தைகளை இவர் தத்தெடுத்தனர்.

அரிசிங், தெலுங்கு தேசம் கட்சியின் (டிடிபி) தீவிர உறுப்பினராக இருந்தார், இது அரிப்ரியாவை அரசியலில் சேர தாக்கத்தை ஏற்படுத்தியது. 2014 ஆந்திரப் பிரதேச சட்டமன்றத் தேர்தலுக்கு, டிடிபி தலைவர் என். சந்திரபாபு நாயுடு, அரிப்ரியா பனோதுவை டிடிபி யில் இருந்து எல்லந்து தொகுதியைப் பிரதிநிதித்துவப்படுத்த பரிந்துரைத்தார், ஏனெனில் படித்த ஒருவர் இந்த தொகுதியில் வெற்றிபெற சிறந்த வாய்ப்பு இருப்பதாக கட்சி உணர்ந்தது. இருப்பினும், இவர் இந்திய தேசிய காங்கிரசு (ஐஎன்சி) வேட்பாளர் கனகையா கோரமமிடம் 11,507 வாக்குகள் வித்தியாசத்தில் தோற்கடிக்கப்பட்டார்.

2017 ஆம் ஆண்டில், தெலுங்கானா மாநிலத்தைத் தொடர்ந்து, பனூத் இந்திய தேசிய காங்கிரசில் போட்டியிடும் நம்பிக்கையில் சேர்ந்தார். 2018 தெலுங்கானா சட்டமன்றத் தேர்தலில், பனூத் 2,887 வாக்குகள் வித்தியாசத்தில் தெலங்கானா ராஷ்டிர சமிதியின் (டிஆர்எஸ்) தற்போதைய கனகையா கோரத்தை தோற்கடித்து யெல்லாண்டுவிலிருந்து சட்டமன்ற உறுப்பினராக (எம்எல்ஏ) தேர்ந்தெடுக்கப்பட்டார்.  பிப்ரவரி 2019 இல், பனோத் எஃகு ஆலையை நிறுவக் கோரி 36 மணி நேரம் பய்யராமில் ஒரு உண்ணாவிரதப் போராட்டம் நடத்தினார். மார்ச்சு 2019 இல், "தனது தொகுதியின் வளர்ச்சியின் ஆர்வத்தை" காரணம் காட்டி தெலுங்கானா ராஷ்டிர சமிதியில் சேர்ந்தார்.

## மேற்கோள்கள்

பகுப்பு:தெலங்காணா அரசியல்வாதிகள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
எஸ். தாதம்பட்டி

**எஸ். தாதம்பட்டி** (*S Thathampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது சிட்லிங் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அம்ரிதா புரி

**அம்ரிதா புரி** (*Amrita Puri*; பிறப்பு 20 ஆகத்து 1983) ஓர் இந்திய நடிகையாவார். சிறந்த பெண் திரைப்பட அறிமுகம் , சிறந்த துணை நடிகைக்கான பிலிம்பேர் பரிந்துரைகளைப் பெற்ற ஆயிஷா (2010) என்ற காதல் நகைச்சுவைத் திரைப்படம் மூலம் இவர் திரைப்படங்களுக்கு அறிமுகமானார். மூன்று வருடங்கள் கழித்து *கை போ சே*! (2013) மூலம் தனது முதல் வணிக வெற்றியைப் பெற்றார்.

## தொழில்
தனது முதுகலை பட்டப்படிப்பை முடித்த பிறகு, அம்ரிதா பூரி நாடகங்களை எழுதியும், நடிக்கவும் தொடங்கினார். குவாசர் தாகூர் பதம்சீயின் *ரீட்டெல்லிங்ஸ் வியூ ஃப்ரம் தி ஸ்டேஜ்* என்ற  ஆங்கில நாடகம் இவரது முதல் நாடகமாகும். ஓகில்வி என்ற விளம்பர நிறுவனத்தில் ஒரு வருடத்திற்கு இவர் வாழ்க்கைமுறை இதழுக்கான சுயாதீனமாக சேர்ந்து நகல் எழுதினார். திலீப் பாட்டியா இவரது சுயவிவரத்தை ஏற்ற்க் கொண்ட பிறகு, இவர் திரைப்படங்களிலும் விளம்பர படங்களிலும் நடிக்கத் தொடங்கினார். விரைவில் இவர் *கோடெக்ஸு*க்காக தனது முதல் விளம்பரத்தை செய்தார். பின்னர் *பீப்பிள் ஃபர்ஸ்ட்*, *கார்னியர்* , *லோரியல்* உட்பட பல பொருட்களுக்கான விளம்பரங்களிலும், தொலைக்காட்சி விளம்பரங்களிலும் நடித்தார்.

### பாலிவுட் அறிமுகம் (2010-13)
பல படங்களில் நடிக்க இவர் மேற்கொண்ட முயற்சிகளுக்குப் பிறகு, ராஜ்ஸ்ரீ ஓஜாவின் *ஆயிஷா (2010) படத்தின் மூலம் பாலிவுட் திரையுலகில் அறிமுகமானார். [[சோனம் கபூர்]], அபய் தியோல், ஈரா துபே, சைரஸ் சாஹுகர், ஆனந்த் திவாரி, அருணோதய் சிங், [[லிசா ஹேடன்]] ஆகியோர் இணைந்து நடித்த காதல் நகைச்சுவையான இப்படம், கபூரின் பெயரிடப்பட்ட கதாநாயகியின் நண்பரான ஷெஃபாலி தாக்கூரை இவர் சித்தரித்திருந்தார். படமும் இவரது நடிப்பு, பெரும்பாலும் நேர்மறையான விமர்சனங்களைப் பெற்றது. ஆனால்   28.65 கோடி (US $ 4.1 மில்லியன்) செலவில் படமாக்கப்பட்ட இதன் உலகளாவிய வருமானம்  19 கோடியாகவே (US $ 2.7 மில்லியன்) இருந்தது. படம் அரை வெற்றி பெற்றது [[பாக்ஸ் ஆபிஸ் குண்டு|பாக்ஸ் ஆபிஸில்]] சுமாரான வசூலையே ஈட்டியது. ஆனால் 56 வது பிலிம்பேர் விருதுகளில் சிறந்த பெண் அறிமுகதிற்காகவும் சிறந்த துணை நடிகைக்காவும் என பூரி 2 பரிந்துரைகளைப் பெற்றார்.

*ஆயிஷாவின்* மிதமான வெற்றிக்குப் பிறகு, விஷால் மகாத்கர் இயக்குநராக அறிமுகமான *பிளட் மணி*(2012) என்ற படட்த்தில் குனால் கேமுவுக்கு இணையாக நடித்தார். இவர் கேமு கதாபாத்திரத்தின் மனைவியாக நடித்திருந்தார். திரைப்படம் விமர்சகர்களிடமிருந்து கலவையான பதிலைப் பெற்றது. மேலும் 90 பில்லியன் செலவில் எடுக்கப்பட்ட (US $ 1.3 மில்லியன்) படத்தின் வசூல் உலகளாவிய வசூல் 120 மில்லியன் யூரோக்களாஅக (US $ 1.7 மில்லியன்) இருந்தது. இதனால் "சராசரிக்குக் குறைவான வசூல்" திரைப்படமானது. பூரி அடுத்து அபிஷேக் கபூரின் *கை போ சேவில்'' ! (2013) சுசாந்த் சிங் ராஜ்புத், அமித் சாத், ராஜ்கும்மர் ராவ் ஆகியோருடன் தோன்றினார். இப்படம் 'என் வாழ்க்கையின் 3 தவறுகள்' என்ற புதினத்தின் தழுவலாகும். இவர் தனது சிறந்த நண்பரை காதலிக்கும் மாவட்ட அளவிலான துடுப்பாட்ட வீரரின் தங்கை வித்யா பட் என்ற வேடத்தில் நடித்திருந்தார். இந்தத் திரைப்படம் விமர்சன மற்றும் வணிக ரீதியான வெற்றியைப் பெற்று    உலகளாவிய வருமானத்தை ஈட்டியது.

## சொந்த வாழ்க்கை
இவர் எச்டிஎப்சி வங்கியின் முதன்மை செயல் அலுவலர் ஆதித்யா பூரியின் மகளாவார். இவர் மும்பையைச் சேர்ந்த இம்ரூன் சேதியை மணந்தார்.

## மேற்கோள்கள்

## வெளி இணைப்புகள்

*

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
ஜோ சைமன்

**ஜோசப் ஹென்றி சைமன்** () (11 அக்டோபர் 1913 - 14 திசம்பர் 2011) என்பவர் ஒரு அமெரிக்க வரைகதை புத்தக எழுத்தாளர், வரைகதை கலைஞர், படத்தொகுப்பாளர், எழுதுகோலாளர், மைதீட்டுபவர், வெளியீட்டாளர் மற்றும் தயாரிப்பாளர் ஆவார்.

இவர் 1930-1940 களில் வரைகதை புத்தகங்களின் பொற்காலங்களில் பல முக்கிய கதாபாத்திரங்களை உருவாக்கினார் அல்லது இணை உருவாக்கினார். மார்வெல் காமிக்ஸ் நிறுவனம்  உருவாகுவதற்கு முன்பு டைம்லி காமிக்ஸின் முதல் ஆசிரியராகப் பணியாற்றினார். இவர் கலைஞர் ஜாக் கிர்பியுடன் இணைத்து புகழ் பெற்ற கேப்டன் அமெரிக்கா என்ற மீநாயகன் கதாபாத்திரத்தை உருவாக்கினார். மேலும் டிசி காமிக்ஸில் 1940 களிலும் பணியாற்றியுள்ளார்.

## மேற்கோள்கள்

## வெளியிணைப்புகள்
*Joe Simon Studio official site. Archived from the original on March 24. 2012.
*SimonComics.com / Simon Entertainment Properties. Archived from the original on December 26, 2014.
* Wilonsky, Robert.  "Custody Battle: Marvel Comics isn't going to give up Captain America without a fight", *The Pitch*, April 19, 2001. .
*

பகுப்பு:1913 பிறப்புகள்
பகுப்பு:2011 இறப்புகள்
பகுப்பு:ஆங்கில அமெரிக்கர்கள்
பகுப்பு:அமெரிக்க யூதர்கள்
பகுப்பு:மார்வெல் வரைகதையாளர்கள்
பகுப்பு:டிசி வரைகதையாளர்கள்
பகுப்பு:அமெரிக்க வரைகதை கலைஞர்கள்
பகுப்பு:அமெரிக்க வரைகதை எழுத்தாளர்கள்
பகுப்பு:வரைகதை புத்தக படத்தொகுப்பாளர்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்